Euroopan kristinuskon hidas kuolema. Sen paikan ottaa sekulaarisuus.
Ette usko, mitä Euroopan kirkoissa tapahtuu.
Ja: Kuin 9/11-iskut kristittyjä vastaan.
Vuosittain 3 000 kristittyä murhataan uskon takia.
Missä maassa tilanne on pahin? Miten uskovia puolustetaan?
Lisäksi: Syntymäkirkko suljettu ja muslimien pyhiinvaellus peruttu.
Koronavirus pysäyttää uskonnollisen turismin Lähi-idässä.
KRISTILLISEN MAAILMAN UUTISET
Hei ja tervetuloa uutisten pariin!
Olen George Thomas. Wendy Griffith on juttumatkalla.
Kristinuskon tilannetta on vaikea käsittää, kuten pääotsikossa todettiin.
Kirkkoja muutetaan baareiksi poikamiesiltoja varten, -
skeittihalleiksi ja sirkuskouluiksi.
Eurooppa vaipuu yhä alemmas, jotkut sanovat.
Se on hylkäämässä kristinuskon ja palaamassa pakanajuurilleen.
Miten uusi pimeä maanosa voitaisiin kääntää?
Dale Hurd tuo järkyttävän raportin Lontoosta.
Marttyyrien vapaakirkko, Edinburgh. Skotlannin kristillistä historiaa.
Nykyisin "Frankenstein". Se mainostaa itseään perheystävällisenä -
mutta myös poikamiesiltojen ja pöytätanssin järjestäjänä.
Pyhän Paavalin kirkko Bristol, Englanti. Nykyisin sirkuskoulu.
Llanera, Espanja, Santa Barbaran kirkko. Nyt Kaos Temple, skeittihalli.
Mutta ei kannata tuohtua Frankensteinin omistajille.
Euroopassa on tyhjiä kirkkoja niin, ettei enää tiedetä, mitä niillä tekisi.
Eurooppa ei enää ole kristitty.
Nämä ovat kadonneen sivilisaation jäänteitä. Kristillisen sivilisaation.
Se oli kerran Euroopan elämän ja kulttuurin sydämessä. Ne ajat ovat ohi.
Briteissä usko kristinuskon Jumalaan on romahtanut.
Suunta on selvä. Alle 30-vuotiaista briteistä noin 70―75 prosenttia -
sanoo olevansa uskonnottomia.
"Mass Exodus" -kirjan tekijä teologi Stephen Bullivant: -
kristinuskosta luopuminen kiihtyy.
Etenkin katoliset kysyvät minulta usein, -
miten ihmiset saataisiin takaisin.
Vastaan puolivakavissani: Panosta aikakoneteknologiaan.
Tutkimukset kertovat selvää kieltä: Euroopan kristinusko on kuolemassa.
Tri Harvey Kwiyani on afrikkalaisen kristinuskon ja teologian professori -
Liverpool Hope -yliopistossa. Hän on kristitystä Malawista.
Hänelle muutto Britannian pakanakulttuuriin oli šokki.
Vartuin Afrikassa Malawissa. Siellä kristinusko kasvaa räjähdysmäisesti.
Afrikkalaiskristityn keski-ikä on 19.
Euroopassa eletään kristinuskon jälkeistä aikaa.
Täällä on luovuttu kristinuskosta.
Minulla on opiskelijoita, jotka sanovat olevansa neljännen polven pakanoita.
Jumala toimii Euroopassa yhä, mutta valtakulttuuri on menetetty.
Hallinnoista osa on virallisesti kristittyjä, -
mutta ne vainoavat kristittyjä avoimesti.
Amerikkalaisten on vaikea ymmärtää,-
ettei briteillä ole mitään käsitystä, mitä kristinusko on.
Christian Concern -järjestön juristi Andrea Williams Lontoosta -
puolustaa kristittyä lääkäriä David Mackerethiä. Tämä sai potkut, -
kun hän ei suostunut kutsumaan transsukupuolista miestä naiseksi.
Minua pakotetaan sanomaan asioita, joita en pysty sanomaan.
Kun käsketään sanoa miestä naiseksi tai naista mieheksi, -
minua vaaditaan toimimaan vastoin omaatuntoani.
En voi palvella Herraa Jeesusta, jos teen niin.
Kristityt kokevat samaa kautta Euroopan.
Suomessa kansanedustajaa uhkaa jopa vankeusrangaistus, -
vain koska hän tviittasi homouden tuomitsevia jakeita.
Euroopan pakanoituessa tilanne vain pahentunee, Bullivant varoittaa.
Tilanne johtanee siihen, että ihmisistä 80―90 prosenttia on uskonnottomia.
On haastavaa saada ihmiset jälleen kiinnostumaan kristinuskosta.
Suunnan voi muuttaa vain radikaali herätys.
Muuten pimeys vain synkkenee.
Euroopan toivo voi olla "siunattu heijastus", lähetysjohtajat sanovat.
Mm. lähetyssaarnaajat William Carey ja David Livingstone rukoilivat, -
että evankeliumi vielä palaisi Afrikan ja Aasian lähetyskentiltä Eurooppaan.
Merkkejä siunatusta heijastuksesta on alkanut jo näkyä.
Dale Hurd, Lontoo.
Keskustelemme kristinuskon romahduksesta ja elvyttämisestä -
Euroopassa. Seuraamme liittyy tri Corne Bekker Regentin yliopistosta.
Mitä sinä sanot siitä, että kirkot on muutettu skeittipuistoiksi ja baareiksi?
Se on järkyttävää mutta totta.
Olen käynyt Euroopassa aina Isosta-Britanniasta Skandinaviaan.
Järjestäytynyt kristinusko ja uskovien määrä vähenevät.
Kirkot todella ovat tyhjillään.
Mikä siihen on johtanut?
Syy on helppo jäljittää.
Se alkoi 1800―1900-lukujen taitteessa, -
jolloin kristityt, erityisesti teologit, alkoivat kyseenalaistaa Raamattua.
Kaikki juontaa juurensa Jumalan Sanan asemaan.
Jos kristillisyydestä tulee vain kulttuuria ja kulttuuri muuttuu alati, -
silloin uskomuksetkin muuttuvat. Kristinusko tarvitsee muutakin.
Sen juuret eivät ole vain kristillisissä arvoissa vaan Jumalan Sanassa.
Kun Eurooppa luopui siitä, alamäki alkoi.
Olemme keskustelleet aiemminkin siitä, -
että kristittyjä Afrikasta, Lähi-idästä, Aasiasta ja Latinalaisesta Amerikasta -
tuo evankeliumin takaisin Eurooppaan ja USA:han.
Kuvailepa tätä ilmiötä. Miten yleinen se on?
Hyvin yleinen. Tarina ei ole ohi. On käynnissä myös toinen kehityskulku.
Kristittyjä Aasiasta, Kiinasta, Taiwanista ja erityisesti Afrikasta -
tulee Eurooppaan uudella, palavalla innolla. Eikä ensimmäistä kertaa.
Lähi-idästä, Afrikasta, Egyptistä ja Etiopiasta tuli lähetyssaarnaajia -
tuomaan evankeliumia Eurooppaan. Samaa tapahtuu nyt. Innostavaa!
Voivatko he auttaa -
Euroopan ja Yhdysvaltojen herättämisessä jälleen?
Uskon niin. Tämä on myös varoitusmerkki USA:n kristityille.
Mikä on Jumalan Sanan asema? Onko meillä lähetysintoa?
Pitääkö olla huolissaan siitä, että USA saattaa seurata Eurooppaa?
Ilman muuta. Se alkaa näkyä jo suurkaupungeissa.
Meidän tulisi nyt todella pohtia, -
mikä on Raamattu ja Jumalan Sanan asema.
Johannes sanoo, että kun Sana tulee lihaksi, Jumala asuu keskellämme -
ja näemme ainoan Pojan kunnian ja totuuden.
Miten suuntaus voidaan kääntää?
Raportissa joku sanoi, että ainoa toivo on herätys. - Olen samaa mieltä.
Asia on yksinkertainen: Haluammeko lähteä? Näemmekö sadon?
Vanhassa testamentissa Jumala kysyi: "Kenet lähetämme?"
Profeetta vastasi: "Lähetä minut."
Kautta maailman nuoret ovat nousemassa.
Brasiliassa 120 000 nuorta vastasi juuri lähetyskutsuun.
On rohkaisevaa nähdä maailmalla uusi lähettisukupolvi.
He eivät ehkä näytä sinulta, vaikka oletkin Afrikasta.
He näyttävät minulta. Se on tosi innostavaa.
Kiitos haastattelusta.
Tulossa: Tuhansia kristittyjä tapettu. Kymmeniätuhansia vangittu.
Miljoonia vainotaan päivittäin.
Kerromme, missä sitä tapahtuu ja miten sinä voit auttaa.
Hän perusti kristillisen tv-työn, joka on maailman suurimpia...
Tervetuloa Klubi 700:aan.
...globaalin avustusjärjestön, joka osoittaa Jumalan rakkautta...
Kiitos avustanne!
...johtavan yliopiston.
Valmistuvat, siirtäkää tupsut.
Hän kirjoitti New York Timesin bestsellerin.
Nyt Pat Robertson haluaa jakaa merkittäviä oivalluksia -
elämästään Jumalan Sanassa.
"Ten Laws for Success" -uutuuskirjassa -
hän avaa voittoisaa työ-, perhe- ja talouselämää.
Opit lakeja, jotka vaikuttavat menestykseen sinun hyväksesi.
Tosielämän ohjekirja, joka voi mullistaa elämäsi.
Tilaa ruudun numerosta -
tai osoitteesta cbn.com -
Pat Robertsonin uutuuskirja "Ten Laws for Success".
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas!
260 miljoonaa kristittyä kokee päivittäin vainoa uskonsa takia.
Viime vuonna vainoissa kuoli liki 3 000.
Gary Lane kertoo, missä Kristuksen seuraaminen on vaarallisinta.
"Jos (ja kun) maailma vihaa teitä, se vihasi minuakin." ― Jeesus.
En tiennyt tästä. - Kauheita tarinoita joka päivä.
Kylkiluuni murrettiin. Saimme häädön.
Yksitoista kristittyä teloitettiin. - Kansanmurha.
Maailman pitää puolustaa meitä.
Allahu akbar!
Maailmalla 260 miljoonaa kristittyä kärsii uskonsa takia joka päivä.
Vainot pahenevat tasaisesti.
Viime vuonna 2 983 kristittyä kuoli uskonsa vuoksi.
Lähes 9 500 kirkkoon hyökättiin.
Pohjois-Korea pitää kärkipaikkaa Open Doorsin maalistalla.
Työleireillä on 60 000 kristittyä, -
vain koska he omistivat Raamatun. Monet kuolevat.
Hallinto pidättää paitsi kristityn, myös hänen vanhempansa ja lapsensa.
He haluavat hävittää ajatuksen siitä, -
että on olemassa toinen Jumala kuin Kimin suku.
Naapurimaa Kiinan kristityt sanovat, -
että vainot ovat pahimmat sitten Maon kulttuurivallankumouksen.
Kommunistihallinto yrittää rajoittaa kristinuskoa -
valvontateknologialla, mm. kasvojentunnistuksella.
Marttyyrien ääni -radion juontaja Todd Nettleton: -
Kiina aikoo asentaa 600 miljoonaa valvontakameraa -
vuoden 2020 loppuun mennessä.
Jos ajattelee Raamattujen jakamista tai tapaamista salaa, -
miten se on mahdollista, kun hallinto valvoo kaikkea, mitä teet?
Open Doorsin David Curry myötäilee.
Kiina rakentaa vainojen tiekarttaa maailman muille hallinnoille.
Se valvoo ja pisteyttää kansalaisia.
Kirkossa käymisestä ja lasten pyhäkoulusta saa miinuspisteitä.
Toinen vainojen aiheuttaja on ääri-islam. Se ei ole hiipumassa.
Se vain kiihtyy etenkin Afrikassa Sahelin alueella, Curry sanoo.
Se koostuu Saharan eteläpuolisista maista Afrikan länsirannikolta -
itärannikolle Eritreaan.
He haluavat perustaa kalifaatin -
Kameruniin, Tšadiin, Nigeriin ja nyt Burkina Fasoon.
He yrittävät levittäytyä Pohjois-Nigeriasta.
Ja Isisin, al-Qaidan ja muiden islamistijärjestöjen takia -
kristinusko on katoamassa Irakista ja Syyriasta.
Ennen Saddam Husseinin kaatumista Irakissa asui 1,5 miljoonaa kristittyä.
Ja ennen sotaa Syyriassa asui yli miljoona kristittyä.
Nyt kummassakin elää enää 250 000 kristittyä.
Määrien kutistuessa Syyriassa ja Irakissa kristinusko kasvaa Iranissa -
ehkä nopeimmin maailmassa.
He ovat perheenjäseniämme, veljiämme ja sisariamme.
Haluan auttaa heitä, jos vain jotenkin voin.
USA:n kehotuksesta 27 maata perusti uskonnonvapausliiton, -
jonka tehtävä on torjua vainoja. Mutta riittääkö se?
Nettleton, Curry ja muut patistelevat USA:n kristittyjä hereille -
nostamaan kristittyjen kärsimys kärkiasiaksi.
Gary Lane, CBN News.
Jututin hiljattain kahta uskonnonvapausaktivistia, -
rabbi Abraham Cooperia Simon Wiesenthal -keskuksesta -
ja Johnnie Moorea USA:n uskonnonvapauskomissiosta.
He palasivat hiljattain Nigeriasta, -
jossa Boko Haram tappaa kristittyjä ja muslimeja.
Tilanne oli odotettua pahempi, Johnnie Moore kertoi aluksi.
Palasin sieltä juuri.
Tapasin viranomaisia sekä uskontojen ja kansalaisjärjestöjen johtajia -
ja, mikä tärkeintä, yli 50 uhria maan koillis- ja keskiosista.
Kyseessä on katastrofi.
Olin kuullut tilanteesta ja tiesin sen olevan huono, -
matka todella avasi silmäni.
Tilanne on pahempi kuin kuvittelin. Emme ole kuulleet puoliakaan.
Rabbi, yksi uhreista on Leah Sharibu.
Olit Nigeriassa, kun sieppauksesta tuli kuluneeksi kaksi vuotta.
Kertoisitko hänestä? Mitä hallinto tekee hänen eteensä?
Hän kuului yli 90 nigerialaisen kristityn tytön ryhmään, -
jotka Boko Haram sieppasi.
Leah olisi voinut päästä vapaaksi, -
jos hän olisi "hyväksynyt" islamin uudeksi uskonnokseen.
Hän ei kuitenkaan suostunut.
Kaksi vuotta myöhemmin hän on edelleen siepattuna -
äärimmäisen vaikeissa olosuhteissa. Hän on siis yhä vasta 16-vuotias.
Hän on sekä uhri että yhä enemmän globaali symboli.
Nigerian presidentti, joka on muslimi, antoi tärkeän julkisen lausunnon -
sieppauksen vuosipäivänä ja lupasi auttaa hänet vapaaksi.
Mutta on pakko todeta: Kuulimme paljon sanoja -
monilta johtajilta Nigeriassa, mutta tekoja ei ole nähty.
Sanoimme kaikille, jotka kuuntelivat meitä Abujassa ja Washingtonissa, -
että nykytilannetta ei voi hyväksyä.
Nigeria on noussut esiin voimakkaasti, -
koska ihmiset kertoivat, että heidät herätettiin asuntoloissa.
Heiltä kysyttiin: "Oletko kristitty vai muslimi?"
Kysymystä seurasi valikointi -
samaan tapaan kuin natsit seuloivat juutalaiset. Kristityt tapettiin.
Miten Nigerian muslimijohtajat näkevät Boko Haramin ja sen toimet?
Muslimijohtajat eivät kieltäneet uskonnon osuutta.
He sanoivat, ettei se ollut oikeaa islamia.
He myönsivät, että Boko Haramin terroristit -
hyökkäävät yhteisöjen kimppuun.
He tappavat myös muslimeja. Myönnämme sen.
Matkalla tuli hyvin selväksi se, että Boko Haram, muut terroristit -
ja myös heitä matkivat ryhmät Nigeriassa -
pyrkivät puhdistamaan etnisesti Nigerian kristityistä -
ja tappamaan kaikki tielleen asettuvat muslimit.
Mutta meidän täytyy tehdä enemmän. Tämä on viitostason hälytys.
USA:n hallinnon täytyy tarkastaa kaikki ohjelmat Nigeriassa -
ja koko Länsi-Afrikassa hillitäkseen tätä kriisiä.
Ennen kuin huomaammekaan -
käsissämme voi olla katastrofi, jonka rinnalla Syyriakin kalpenee.
Lähihistorian pahin pakolaiskriisi voi olla pieni sen rinnalla, -
mitä Länsi-Afrikassa saattaa tapahtua.
Johnnie Moore ja rabbi Cooper sanoivat paljon muutakin.
Koko haastattelun voi katsoa osoitteesta cbnnews.com.
Tulossa: Koronavirus pysäyttää uskonnollisen turismin.
Muslimien, kristittyjen ja juutalaisten pyhät paikat on suljettu.
Israel kehittää mahdollista rokotetta.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Kohenna taloutta, ylläpidä kestävää liittoa ja menesty kaikissa toimissasi.
Pat Robertsonin "Ten Laws for Success" -uutuuskirja -
avaa voittoisaa työ-, perhe- ja talouselämää.
Nämä lait auttavat voittamaan elämäsi haasteet ja saavuttamaan tavoitteesi.
Uudistu ja muuta elämäsi Pat Robertsonin uutuuskirjan avulla.
Tilaa puhelimitse tai kotisivuilta.
Hei taas! Betlehemin Syntymäkirkko on suljettu -
koronaviruspelon takia.
Palestiinalaishallinto sulki kirkon ja kielsi hotelliyöpymiset ulkomaalaisilta,
sen jälkeen kun Betlehemissä tuli ilmi neljä koronavirusepäilyä.
Kirkko ja muut uskonnolliset kohteet pysyvät suljettuina kaksi viikkoa.
Saudi-Arabia on kieltänyt muslimipyhiinvaeltajia -
vierailemasta Mekassa ja Medinassa.
Benjamin Netanjahu selviytyi voittajana -
Israelin historiallisista kolmansista vaaleista.
Riittävätkö knesset-paikat vallassa pysymiseen?
Emily Jones jatkaa Jerusalemista.
Tervetuloa seuraamaan uutiskatsaustamme -
Israelin ja Lähi-idän tapahtumiin.
Pääministeri Netanjahu voitti yllättäen-
kilpailevan Sinivalkoiset-puolueen Benny Gantzin vaaleissa 2.3.
Hänen jatkokautensa ei ole kuitenkaan vielä taattu.
Hänen täytyy ensin koota enemmistö- hallitus Israelin knessetissä.
Netanjahun oikeistoblokki sai 58 paikkaa.
Hallitukseen tarvittaisiin 61. Hän onnistuu, sanovat kannattajat.
Voitimme vastoin kaikkia todennäköisyyksiä.
Vastapuoli väitti, että aikamme on ohi. Onnistuimme kääntämään tilanteen.
Netanjahun Likud-puolue sanoo pystyvänsä saamaan knessetjäsenet -
muista puolueista ja säästämään maan neljänsiltä vaaleilta.
Koronavirukselle yritetään kiivaasti kehittää rokotetta.
Israelilaislaboratorio väittää, että sillä on neljän vuoden etumatka.
Migal-tutkimusinstituutti Pohjois-Israelissa arvioi, -
että rokote valmistuu muutamassa viikossa.
Yhtiö on kehittänyt vuosien ajan koronavirusrokotetta kanoille.
Virukset ovat geneettisesti sukulaisia.
Olemassa oleva rokote pitää vain hienosäätää ihmistä varten.
Uudella teknologialla kehitettyjen rokotteidemme tulokset ovat hyvät.
Ne pysäyttivät IB:n eli kanojen tarttuvan koronaviruksen.
Uskon, että pienellä hienosäädölle voimme muuttaa IB-rokotettamme, -
niin että se tehoaa ihmisen koronavirukseen.
Rokotteen voi valmistua viikoissa. Kokeet voivat viedä kuukausia.
Massatuotannon käynnistyminen voi viedä vielä vuoden.
Yhtiö toivoo, että etumatka voi olla osa ratkaisua globaaliin ongelmaan.
Julmassa Espanjan inkvisitiossa kirkossa vallitsi antisemitismi.
Kristinuskoon pakotettujen juutalaisten jälkeläisiä -
on nyt alkanut palata Israeliin.
Heitä kutsutaan nimellä Bnei Anusim, "pakotettujen lapset".
Heidän piti valita kääntyminen tai kuolema.
Monet pakenivat Portugaliin ja Brasiliaan.
Tapasimme Portugalissa kristittyjä ja juutalaisia, jotka rukoilivat -
juutalaisille juurille ja Israeliin palaamista.
Jumala sanoo profeetta Obadjan kautta, että Sefaradin juutalaiset, -
minä olen sefardijuutalainen, -
Sefaradin juutalaiset palaavat maahan Jumalan siunauksella -
ja asuttavat Negevin. Israel on yrittänyt asuttaa sitä 70 vuotta.
Se on yhä autio. Negev odottaa heitä.
Israelin viranomaiset kertovat keskustelevansa -
kahden miljoonan sefardin paluumuutosta.
Tässä kaikki tältä viikolta. Näkemiin!
Kiitos, Emily.
Tulossa: Vuosia vangittuna ollut nainen esiintyi ensi kertaa julkisesti.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei! Olen Kevin Sorbo. Hiljattain luin ilmiömäisen kirjan, -
Pat Robertsonin "Ten Laws for Success".
Uskon kirjan voivan muuttaa sinun ja rakkaittesi elämän.
Kirjassa Pat paljastaa löytämänsä salaisuudet -
ja keinot rikkaaseen ja tyydyttävään elämään.
Kirjassa "Ten Laws for Success" Pat esittelee Raamatun periaatteita, -
jotka avaavat tien tarkoitukseen, täyteyteen ja saavutukseen.
Tilaa kirja puhelimitse tai netissä.
Menestyksen kymmenen lakia.
Suosittelen kirjaa kaikille, jotka haluavat päästä tavoitteisiinsa, -
rakentaa vakaan talouden ja kasvaa Jumala-suhteessaan.
Tilaa Pat Robertsonin uutuuskirja "Ten Laws for Success".
Jumalan siunausta!
Kuuntele CBN:n Southern Gospel -radiokanavaa.
Soitamme bluegrassin, klassisen gospelin ja etelän gospelin suosikkeja,
kuten Gaithereita, Crabbin perhettä ja Mountain Faith -yhtyettä.
Kotoisia sävelmiä -
CBN:n Southern Gospel -kanavalla osoitteessa CBNradio.com.
Hei taas! Pakistanilainen kristitty Asia Bibi -
oli yhdeksän vuotta vankilassa jumalanpilkasta syytettynä.
Hän vapautui viime vuonna ja esiintyi nyt ensi kertaa julkisesti.
Hän puhui toimittajille Pariisissa tavattuaan presidentti Macronin.
Ranska tiettävästi tarjosi hänelle turvapaikkaa.
Asia Bibi perheineen on asunut Kanadassa -
lähdettyään Pakistanista toukokuussa 2019.
Bibi kertoo rukoilleensa ja lukeneensa Raamattua säännöllisesti vankilassa, -
etenkin Psalmia 91, "Herra on minun turvani".
Kiitos seurasta! Ensi viikkoon, näkemiin ja Jumalan siunausta.
Suomennos: Marianne Tenetz